Diari Oficial de la Generalitat Valenciana


Sumari del DOGV 7116, del 23-09-2013 (2013/9096)

RESOLUCIÓ de 16 de setembre de 2013, del director territorial de Sanitat d'Alacant, per la qual s'aplica l'índex corrector del marge de dispensació de les oficines de farmàcia corresponent a l'any 2013, regulat en l'article 2.8 del Reial Decret 823/2008.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7116

Data del DOGV
:   23-09-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/9096


Data del document
:   16-09-2013

Organisme emissor
:   Conselleria de Sanitat

Tipus de document
:   Resolució

Descriptors 

:   * farmacologia

RESOLUCIÓ de 16 de setembre de 2013, del director territorial de Sanitat d'Alacant, per la qual s'aplica l'índex corrector del marge de dispensació de les oficines de farmàcia corresponent a l'any 2013, regulat en l'article 2.8 del Reial Decret 823/2008. [2013/9096]  
Antecedents de fet  
Primer. L'article 3 del Reial Decret Llei 9/2011, de 19 d'agost, de mesures per a la millora de la qualitat i cohesió del Sistema Nacional de Salut, de contribució a la consolidació fiscal i d'elevació de l'import màxim dels avals de l'Estat per a 2011, va modificar el Reial Decret 823/2008, de 16 de maig, pel qual s'establixen els marges, les deduccions i els descomptes corresponents a la distribució i la dispensació de medicaments d'ús humà, i modulà, en favor de les farmàcies del medi rural amb menor volum de vendes, el seu marge de dispensació per mitjà de l'aplicació d'un índex corrector que s'establix en l'article 2.8 del reial decret mencionat.  
Segon. El Reial Decret Llei 16/2012, de 20 d'abril, de mesures urgents per a garantir la sostenibilitat del Sistema Nacional de Salut i millorar la qualitat i la seguretat de les seues prestacions, va modificar l'apartat 8 de l'article 2 del Reial Decret 823/2008 mencionat. El Reial Decret Llei 19/2012, de 25 de maig, de mesures urgents de liberalització del comerç i de determinats servicis, establix, en la disposició final quarta, la modificació de l'article 5 del Reial Decret Llei 16/2012, de 20 d'abril, a fi de modificar novament l'apartat 8 de l'article 2 del Reial Decret 823/2008, de 16 de maig.   
L'apartat 8 de l'article 2 esmentat establix la forma de càlcul de l'índex corrector dels marges de les oficines de farmàcia en funció del volum de facturació, així com determinats criteris que han de complir les oficines de farmàcia per a optar a esta millora del seu marge. També disposa que la decisió sobre el compliment dels requisits exigits, així com la resolució de les incidències que es produïsquen a este efecte, correspondrà a les administracions sanitàries competents en matèria d'ordenació farmacèutica, que establiran el procediment per a la seua aplicació.  
Tercer. L'objectiu d'aplicar un índex corrector dels marges de les oficines de farmàcia és garantir l'accessibilitat i la qualitat en el servici, així com l'adequada atenció farmacèutica als usuaris del Sistema Nacional de Salut, per mitjà de l'establiment d'una mesura de suport a la viabilitat de les oficines de farmàcia que garantisca la continuïtat dels servicis assistencials.  
El Decret Llei 2/2013, d'1 de març, d'actuacions urgents de gestió i eficiència en prestació farmacèutica i ortoprotètica, regula en l'article 14 els requisits i procediments per a la sostenibilitat de les oficines de farmàcia per a afavorir l'atenció farmacèutica a la població. Este article establix els requisits exigits i determina que, mitjançant una resolució, l'Agència Valenciana establirà el procediment per a la seua aplicació.  
  
  
Fonaments de dret  
1. Els farmacèutics titulars d'oficina de farmàcia interessats que complisquen els requisits de l'article 14 del Decret Llei 2/2013, d'1 de març, d'actuacions urgents en gestió i eficiència en prestació farmacèutica i ortoprotètica, presentaran anualment, abans de l'1 d'abril de cada any natural, la sol·licitud utilitzant, a este efecte, el model que figura en l'annex, en qualsevol dels llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, dirigit a la direcció territorial de Sanitat on es trobe ubicada l'oficina de farmàcia.  
  
2. Els requisits bàsics que hauran de complir les oficines de farmàcia perquè se'ls aplique l'índex corrector i garantir l'accessibilitat i la qualitat en el servici, així com l'adequada atenció farmacèutica als usuaris del Sistema Nacional de Salut són:   
Estar exemptes de l'escala de deduccions regulada en l'article 2.5 del Reial Decret 823/2008.  
Que les seues vendes anuals totals en termes de preu de venda al públic, incrementat amb l'impost sobre el valor afegit (IVA), no superen els 200.000 euros en l'exercici econòmic corresponent a l'any natural anterior, incloent-hi la venda a particulars.  
Que no hagen sigut objecte de sanció administrativa o inhabilitació professional durant l'any natural anterior ni en la data d'aprovació de la resolució que determine l'aplicació de l'índex corrector. Així mateix, en el cas que el titular de l'oficina de farmàcia es trobe en curs d'un procediment sancionador en el moment en què presente la seua sol·licitud, quedarà en suspens la sol·licitud d'aplicació de l'índex corrector fins a l'aprovació de la resolució que esgote este procediment. Si la resolució aprova la imposició d'una sanció, quan esta esdevinga ferma s'acordarà la denegació de l'aplicació de l'índex corrector. En el cas que la resolució no impose cap sanció, es reprendrà el procediment per a l'aplicació de l'índex corrector, d'acord amb la sol·licitud formulada pel titular de l'oficina de farmàcia.  
  
Que participen efectivament en els programes d'atenció farmacèutica actuals que siguen aplicables al seu nucli de població o d'activitats destinades a la utilització racional dels medicaments. Complixen este requisit les oficines de farmàcia que ja realitzen algun d'estos programes o que assumisquen el compromís de participar en els nous que establisca l'Agència Valenciana de Salut.  
3. La sol·licitud haurà d'anar acompanyada de la documentació següent:  
El document justificatiu de les vendes anuals totals de l'exercici econòmic corresponent a l'any natural anterior de l'oficina de farmàcia. Per a l'acreditació de les vendes anuals totals s'aportarà informació fiscal, per mitjà del document 130 de pagament fraccionat a compte, en què consten les vendes totals en termes de preu de venda al públic incrementat amb l'impost sobre el valor afegit (IVA), corresponents a l'any natural anterior. En el cas que el farmacèutic titular de l'oficina de farmàcia realitze més d'una activitat econòmica subjecta a pagament fraccionat a compte de l'impost sobre la renda de les persones físiques, haurà de desglossar i justificar les quanties corresponents a cada una de les activitats.  
Declaració responsable, corresponent a l'annex II, de tots els requisits establits. L'acreditació de no haver sigut objecte de sanció administrativa o inhabilitació professional ni estar excloses de la seua concertació es farà per mitjà d'una declaració responsable del titular de l'oficina de farmàcia, de conformitat amb el que disposa l'article 71 bis de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 25/2009, de 22 de desembre.  
El document justificatiu de participació en programes d'atenció farmacèutica o, si és el cas, el compromís de participar en els que establisca l'Agència Valenciana de Salut.  
4. Als efectes de mantindre un document únic, s'inclouen les oficines de farmàcia de la Resolució de 29 d'agost de 2013, del director territorial de Sanitat d'Alacant, per la qual s'aplica l'índex corrector del marge de dispensació de les oficines de farmàcia regulat en l'article 2.8 del Reial Decret 823/2008, corresponent a l'any 2012.  
Per tot això que s'ha exposat, resolc:  
  
De conformitat amb la legislació anteriorment indicada, la Direcció Territorial d'Alacant considera el següent:  
  
Estimar l'aplicació de l'índex corrector corresponent a l'any 2013 de:  
  
Oficina de farmàcia Localitat  
03/236 El Ràfol d'Almúnia  
03/505 Benimantell  
03/510 Tàrbena  
03/516 Penàguila  
03/518 Balones  
03/523 El Camp de Mirra  
03/533 Alcoleja  
03/555 Quatretondeta  
03/598 Beniardá  
03/607 Bolulla  
03/621 Facheca  
03/627 Almudaina  
03/701 Benifallim  
03/702 Benillup  
03/703 Benifato  
03/714 La Llosa de Camatxo  
  
  
Desestimar l'aplicació de l'índex corrector corresponent a l'any 2013 de:  
  
Oficina de farmàcia Localitat Motiu  
03/515 Castell de Castells Import vendes anuals supera 200.000 -  
03/534 Gaianes Import vendes anuals supera 200.000 -  
  
  
De conformitat amb el que establix la Resolució de 27 de juny de 2013, del conseller de Sanitat, per la qual s'establixen els requisits i el procediment per a l'aplicació de l'índex corrector del marge de dispensació de les oficines de farmàcia que es regula en l'article 2.8 del Reial Decret 823/2008.  
  
Contra la present resolució, que no esgota la via administrativa, podrà interposar-se un recurs d'alçada, d'acord amb el que preveu l'article 116.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, dins del termini d'un mes, a comptar des de l'endemà de la seua notificació.  
  
Alacant, 16 de setembre de 2013.- El director Territorial de Sanitat d'Alacant: José Ángel Sánchez Navajas.